Trekëndëshi

Trëkëndëshi është një shumëkëndësh me tre tehe dhe tre kulme. Ai është njëra nga figurat themelore në gjeometri: Formohet me bashkimin e tre pikave të cilat nuk shtrihen në një drejtëzë me vija të drejta. Pikat quhen kulme të trekëndëshit ndërsa pjesa e drejtëzës (vijës së drejtë) që ndodhet ndërmjet kulmeve quhet brinjë e trekëndëshit. Kulmet i shënojmë me A, B, dhe C ndërsa trekëndëshin me ABC.
Pjesa e rrafshët e kufizuar me një trekëndësh quhet sipërfaqe trekëndëshe.Po ashtu trekendshi ka edhe elemente,te cilat ato jane:kulmet,brinjet dhe kendet etj.

 Llojet e trekëndëshave 
.
Trekëndëshat i klasifikojme ne dy grupe,ato jane:sipas brinjve dhe sipas kraheve.
Te trekendeshat,sipas brinjve i ndajme ne:barabrinjes,barakrahesh dhe brinjendryshem.
Ndersa sipas kraheve i ndajme:kendgjere,kendngushte dhe kenddrejte!

 Klasifikimi sipas brinjëve 

 Trekëndëshi barabrinjës, të gjitha brinjët i ka të barabarta poashtu edhe këndet e brendshme i ka të barabarta dhe secili prej tyre është nga 60° 
 Trekëndëshi barakrahës ose dybrinjëshëm, ka dy brinjë respektivisht kënde të barabarta. 
 Trekëndëshi brinjëndryshëm, të tre brinjët dhe këndet i ka të ndryshme

Trekëndëshi barabrinjës|193x193px
Trekëndëshi barakrahës|129x129px
Trekëndëshi brinjëndryshëm|277x277px

 Klasifikimi sipas këndeve 

 Trekëndëshi kënddrejtë ka një kënd të brendshëm prej 90°. 
Trekëndësh këndgjërë ka një kënd më të madh se 90°.
 Trekëndësh këndngushtë të tre këndet i ka më të vogla se 90°.

Trekëndëshi kënddrejt
Trekëndëshi këndgjërë|97x97px
Trekëndëshi këndngushtë|79x79px

 Simetralja e brinjës 

Simetralja e brinjës së trekëndëshit është drejtëza normale me brinjën e cila kalon nëpër mesin e saj. Është e njohur se të tre simetralet e brinjëve të trekëndëshit kalojnë nëpër një pikë dhe kjo pikë është qendra e rrethit të jashtashkruar. Diametri këtij rrethi gjindet sipas teoremës së sinusit.

 Lartësia 

Lartësi e trekëndëshit është drejtëza,  që kalon nëpër një kulm të trekëndëshit dhe është normale me brinjën përball tij, të tre lartësitë trekëndëshit priten në një pikë e cila quhet ortoqendër.

Në një trekëndësh mund të hiqen tre lartësi.Ato priten në një pikë.

 Pergjysmorja e këndit 

Pergjysmore e këndit të brendshëm të trekëndëshit është drejtëza e cila kalon nëpër kulmin e trekëndëshit dhe këndin e ndan në dy pjesë të barabarta. Tre pergjysmoret e këndeve po ashtu priten në një pikë e cila paraqet qendrën e rrethit të brendashkruar trekendeshit te dhene.

 Mediana 

Medianë ose vijë e rëndimit është drejtëza e cila kalon nëpër kulmin e trekëndëshit dhe mesin e brinjës përballë tij, vërtetohet se të gjitha medianat priten në një pikë e cila paraqet qendrën e rëndimit të trekëndëshit.

 Shih edhe 
 Rrethi i Eulerit
 Drejtëza e Eulerit

Kategoria:Gjeometri